රාජ්‍ය අංශයේ රුකියා සඳහා තිස්දහසක් පමණ අලුතින් බඳවා ගැනීමට රජය තීරණය කර ඇත.ශ්‍රී ලංකා සංවර්ධන නිලධාරී සේවාව සහ ශ්‍රී ලංකා සංවර්ධන සහායක සේවාවන් නමින් නව සේවාවන් දෙකක් ස්ථාපිත කර මේ තිස්දහස රාජ්‍ය අංශයට බඳවා ගන්නා බව කැබිනට් ප්‍රකාශක, ප්‍රවෘත්ති හා ජනමාධ්‍ය ඇමැති කෙහෙළිය රඹුක්වැල්ල මහතා පවසයි.ජනාධිපති මහින්ද රාජපක්ෂ මතාගේ යෝජනාවකට අනුව මේ නව සේවාවන් දෙක ස්ථාපිත කෙරෙන අතර, උපාධිධාරීන් හා අ.පො.ස. (සා.පෙළ) සමත්වී උසස් පෙළ විභාගයට පෙනී සිටි පුද්ගලයින් මෙලෙස රාජ්‍ය සේවයට බඳවා ගන්නා බවත් ඇමැතිවරයා පැවසීය.ඇමැති කෙහෙළිය රඹුක්වැල්ල මහතා මේ බව සඳහන් කළේ ඇමැති මණ්ඩල තීරණ දැනුම් දීම වෙනුවෙන් රජයේ ප්‍රවෘත්ති දෙපාර්තමේන්තුවේදී ඊයේ(12) පැවති මාධ්‍ය සාකච්ඡාවකට එක්වෙමිනි.